கேள்வி: அ. மாதவையர் குறித்து விரிவாக சொல்லுங்கள்.
பதில்: அ. மாதவையர் அல்லது அ. மாதவையா (''A. Madhaviah'', ஆகத்து 16, 1872 – அக்டோபர் 22, 1925), தமிழின் ஒரு முன்னோடி எழுத்தாளர், நாவலாசிரியர், இதழாளர், எழுத்தின் மூலம் சமூக சீர்திருத்தம் கொண்டுவருவதில் நம்பிக்கை உடையவர். ''பத்மாவதி சரித்திரம்'' என்ற புகழ் பெற்ற நாவலை எழுதியவர். ஆங்கிலம் மற்றும் தமிழ் ஆகிய இரண்டு மொழிகளிலும் புலமை பெற்றவர்.
கேள்வி: அ. மாதவையர் - பிறப்பு குறித்து விரிவாக சொல்லுங்கள்.
பதில்: அ. மாதவையர், திருநெல்வேலி அருகே உள்ள ''பெருங்குளம்'' என்ற கிராமத்தில் பிறந்தவர்.
கேள்வி: அ. மாதவையர் - கல்வி பற்றி விளக்கவும்.
பதில்: தன் பள்ளிப்படிப்பை திருநெல்வேலி மாவட்டத்தில் 1887ஆம் ஆண்டில் முடித்தார். சென்னையில் உள்ள கிறித்துவ கல்லூரியில் இளங்கலை மேற்படிப்பு தொடர்ந்தார். இங்கு தமிழ் மற்றும் ஆங்கில மொழியில் தேர்ச்சி பெற்றார். தன்னுடைய கல்லூரி முதல்வரான வில்லியம் மில்லரின் கருத்துக்களினால் கவரப்பட்டார். தன்னுடைய இளங்கலை படிப்பை (B.A) 1892-இல் முதல் மாணவராக முடித்தார்.
கேள்வி: அ. மாதவையர் - பணி பற்றி நீங்கள் என்ன அறிந்துள்ளீர்கள்?
பதில்: பட்டம் பெற்றதும் தான் பயின்ற சென்னை கிறித்துவக் கல்லூரியிலேயே ஆசிரியராகப் பணிபுரிந்தார். பின்னர், தனது குடும்பத்தை நடத்துவதற்காக, உப்பு சுங்க இலாகா (''Salt and Abkari department'') நடத்திய தேர்வில் முதலிடம் வந்து Salt Inspector ஆக ஆந்திராவில் உள்ள கஞ்சம் மாவட்டத்தில் பணியிலமர்ந்தார். அங்கு அவர் தெலுங்கு மொழியினையும் கற்றறிந்தார்.
கேள்வி: அ. மாதவையர் - இதழாளர் குறித்து விரிவாக சொல்லுங்கள்.
பதில்: அ. மாதவையர் தமிழர் நேசன், பஞ்சாமிர்தம் ஆகிய இதழ்களை வெளியிட்டார்.குடிஅரசு, 1-11-1925 பக்.9 மரணம் சென்னைப் பல்கலைக்கழகம் செனட் உறுப்பினராக மாதவையா 1925 ஆம் ஆண்டு அக்டோபர் 22 ஆம் தேதி தேர்வு செய்யப்பட்டார். அப்போது தமிழைக் கட்டாய பாடமாக இளங்கலை (B.A) பாடத்திட்டத்தில் சேர்க்க வேண்டும் என்று சொற்பொழிவினை நிகழ்த்தினார். சொற்பொழிவின் பொழுதே கீழே விழுந்து மரணமடைந்தார்.
கேள்வி: அ. மாதவையர் - சுவையான செய்திகள் பற்றி தகவல் சொல்.
பதில்: *1914 ஆம் ஆண்டில் இந்திய கும்மி என்ற கவிதைப் போட்டியில் முதல் பரிசு பெற்றார் மாதவையா. இப்போட்டியில் சுப்பிரமணிய பாரதி பங்கு கொண்டார். *1892 ஆம் ஆண்டில் சாவித்திரியின் கதை (அல்லது சாவித்திரியின் சரித்திரம்) என்ற நாவலை எழுதத் தொடங்கினார். தமிழில் வேதநாயகம் பிள்ளை எழுதிய பிரதாப முதலியார் சரித்திரம் (நூல்) (1879) என்ற நாவலுக்குப் பின்பு வந்த இரண்டாம் தமிழ் நாவல், சாவித்திரியின் கதை. ஆனால் நான்கு முறை தடைப்பட்டு 1903இல் முழுமையாக வந்ததாலும், பி. ஆர். ராஜமய்யர் எழுதிய கமலாம்பாள் சரித்திரம் என்ற நாவல் 1896இல் வந்ததாலும், தமிழின் இரண்டாம் நாவல் என்ற தகுதி பத்மாவதி சரித்திரம் நாவலுக்குக் கிட்டாமல் போனது.
கேள்வி: அ. மாதவையர் - நாவல் குறித்து விரிவாக சொல்லுங்கள்.
பதில்: *''பத்மாவதி சரித்திரம்'' (1898) *''முத்துமீனாட்சி'' (1903) *''விஜயமார்த்தாண்டம்'' (1903) *''Thillai Govindan'' (1903) *''Satyananda'' (1909) *''The story of Ramanyana'' (1914) *''Clarinda'' (1915) *''Lieutenant Panju'' (1915) *''Markandeya'' (1922) *''Nanda'' (1923) *''Manimekalai'' (1923) *''பத்மாவதி சரித்திரம்'' மூன்றாம் பாகம் (1928, முற்றுப்பெறாதது)
கேள்வி: அ. மாதவையர் - கவிதை குறித்து விரிவாக சொல்லுங்கள்.
பதில்: *''Poems'' (20 கவிதைகள்) (1903) *''Dox vs Dox poems'' (1903) *''பொது தர்ம சத்கீத மஞ்சரி'' (இரண்டு பாகங்கள், 1914) *''The Ballad of the penniless bride'' (1915) *''புது மாதிரிக் கல்யாணப் பாட்டு'' (1923) *''இந்திய தேசிய கீதங்கள்'' (1925) *''இந்தியக் கும்மி''